لچہ
هسابجار
بادشاه ایں هُدا
هُدا او هُدا !
بادشاه ایں هدا
بهت , نسیب ءِ هُدا
گوں تو عرض انت همیش
دست بندی منی
داتگیں بیا وتی اے لکیراں کروج
تو دست ءِ منی ،
ءُ کرچکاں پیشانی ءِ ،
راه ءُ در بستگ انت دژمنانی وڑا
نیل انت هچ نیمگ ءَ
پہ شاد ءُ گل ءَ ،
ہر نیمگ ءَ هُشک ءُ تر جنگل ءَ
هچ نہ منتہ پمن ؟
هچ لکیر ءِ تها
بهت ءُ نسیب اَنت منی ،
ہر دُک گُمسار ءُ گار ،
گوں منا اَنت هوار ،
بادشاه هم توئے یا لکیراَنت منی
چو چی ءَ گومن ءَ گوچلی تو کن ئے
بادشاه ایں هدا
بهت ، نسیب ءِ هدا
گون تو عرض انت همیش
دست بندی منی
داتگیں بیا وتی اے لکیراں کروچ ،
تو دست ءِ منی
ءُ کرچکاں پیشانی ءِ